
	[bookmark: nev]NAGY MÁRTON GÁBOR
marcinagy8@gmail.com
Sportmendzsment
MSc, 3. félév
Magyar Testnevelési és Sporttudományi Egyetem

	
[bookmark: _GoBack]






Témavezető:
	Dr. Gáldiné dr. habil. Gál Andrea
egyetemi docens, TF




Z generációs labdarúgók képzésének vizsgálata sportszociológiai, sportpedagógiai és edzésmódszertani szempontból

Bevezetés
A labdarúgás a sportvilág dinamikusan fejlődő területe, amelyben az elérhető szakmai tudás és a sporttudomány által nyújtott hátterek folyamatosan bővülnek. Az utánpótlás labdarúgás különösképp jól vizsgálható a folyamatos innováció és fejlődés témakörében, melyet a rendelkezésre álló edzésmódszerek és a sportpedagógiai megközelítések széles skálája támaszt alá. E fejlődés mellett kiemelkedő fontosságú a generációs sajátosságok figyelembevétele is, és azokból levont következtetések alkalmazása az utánpótlás labdarúgók képzésében, oktatásában és nevelésében.
A kutatás célkitűzése
A kutatás azon a törekvéseken alapul, hogy a Z generációs labdarúgók képzése során felmérje és értelmezze a játékosok általános attitűdjét és egyéni preferenciáikat. A koncentráció, türelem, kommunikáció, visszajelzés és vélemény kinyilvánítás iránti igény vizsgálata mellett a modern technológia alkalmazását és további innovatív edzésmódszertani eszközök bevonását is érinti a kutatás. Az edzői és sportszakemberi megértés és az alkalmazás ezeken területeken a képzés, oktatás és nevelés hatékonysága szempontjából kritikusak. A kutatás további célkitűzése, hogy összehasonlítsa a korábbi generációkat a mostani Z generációval, és azonosítsa azokat az egyéni sajátosságokat, melyek jól körülírhatóan definiálják a Z generációs utánpótlás labdarúgókat.
Kutatási módszerek
1) Szakirodalom- és dokumentum-elemzés a Z generáció témaköre kapcsán.
2) Online kérdőív az államilag elismert tíz labdarúgó sportakadémia U15, U16, U17, U19 korosztályainak játékosai számára, amely Likert-skála alapú-, zárt -és skála kérdéseket tartalmaz.
3) Egyéni, félig strukturált interjúk, nyitott kérdésekkel, az államilag elismert labdarúgó sportakadémiák illetékes szakembereivel.
A kutatás konklúziója a vizsgálati módszerekből leszűrt eredmények összegyűjtése és összehasonlítása, amely lehetővé teszi a hatékonyabb edzésmódszertani és sportpedagógiai eszközök, stratégiák és a Z generációs labdarúgók igényeinek összehangolását, elősegítve ezzel az optimális képzési és fejlesztési környezet létrehozását és fenntartását.



